Factum atque incommutabile teneant presentes et futuri quod Odo, vicecomes de Rubeo-Monte, quodam tempore, contra Molismensem æcclesiam quasdam conventiones calumpniabat de illo loco qui Cuseus dicitur, quæ, ut sibi fuerant promissæ, ad effectum minime erant productæ. Ob hanc causam venerunt pariter Tornodorum prenominatus vicecomes et donnus Teodericus, predictæ æcclesiæ cellerarius: ibique, coram obtimatibus illius castri hominibus, in platea ante monasterium Sancti-Aniani, omnes retroactas conventiones in pace dimissas accepit a donno Teoderico, cellerario, caritatis gratia, solidos XXXa, ut amodo et sine fine, salva et integra permanerent nostra omnia. Hujus rei testes sunt: Wido, prepositus; Bonus-Amicus; Frotmundus; Walterius, dapifer.